钦定古今图书集成/明伦汇编/氏族典/第089卷 > 卢龙云
## 钦定古今图书集成/明伦汇编/氏族典/第089卷 > 卢龙云

按《广东通志》：“龙云，字少从，南海人。生有异征，幼而颖
悟，万历丙子举于乡，癸未成进士，授马平知县，补邯
郸令，治行为诸郡邑最，复补长乐，以性鲠直，不能俯
仰权要，遂左迁江右藩幕。直指冯闻其才名，聘往分
考，名士尽出其门。寻转南廷尉，晋户部员外郎，出榷
扬州，升贵州参议。时苗猖獗，恩威并及，慑服有法。所”
著有《四留堂稿》《尚论全篇》《易经补义》《谈诗类要》诸书。